Frotté

Frotté er en måte å veve på som brukes i industriell produksjon av tekstiler hovedsakelig til bruk på baderom, slik som håndklær, kluter og badekåper. Løkkene som er sentrale i denne måten å veve på skapes ved dobbeltvev, det vil si to renninger. Frotté kan være skåret, det vil si at løkkene er klippet opp for å få en fløyelslignende struktur. Normalt lages frotté av bomull.

Bomullsfrotté er et bomullstøy med frottéstruktur. Det har stor oppsugningsevne og passer godt til badtekstiler.  

Stretchfrotté er et elastisk bomullstøy med frottéstruktur. Det lages vanligvis av tynnere garn enn bomullsfrotté. Den vanligste bruken er i laken og madrasstrekk. På 1970-tallet fantes også plagg av stretchfrotté.

Kategori:Tekstiler